Som kriminell hadde Tandberg tilnavnet «Hallik-Frank», og sommeren 1988 ble han dømt til tre og et halvt års fengsel for hallikvirksomhet, vold og trusler. Han ble også dømt til flere års fengsel i Danmark i forbindelse med en omfattende narkotikasak. I 1990 skjøt han pengeinnkreveren Espen Lie i Skovveien. Lie ble hardt skadet men overlevde, og i retten ble Tandberg frikjent siden det ble vurdert til at han hadde handlet i nødverge.